open-index/open-wikipedia-markdown huggingface dataset:
Morion (hjelm)

**Morion**, også omtalt som «spansk hjelm» og «båthjelm», er en type historisk militærhjelm (stormhatt, stormlue) som kom i bruk omkring 1520. Slike hjelmer ble båret av fotsoldater flere steder i Europa og var typisk for de spanske konkvistadorene som erobret deler av Amerika. Morionene ble laget av metall og formet som en sammentrykt halvkule, klokke eller belg. Nederst er en bred brem, kant eller krage som er bøyd oppover i en båtliknende bue med spiss foran og bak. Langs toppen går en høy, halvmåneformet metallkam. Hjelmtypen forbindes særlig med Spania på 1500-tallet, men var billig å produsere og i bruk over store deler av Europa inn på 1600-tallet, blant annet av pikenerer og musketerer. Hjelmene var innvendig foret med mykt materiale og kunne ha hakereim med kinnplater. 

Hjelmformen var en videreutvikling av åpne jernhatter fra tidligere i middelalderen, «pottehjelmer» brukt for eksempel ved beleiringer av festninger og annet. Morioner, og brystpanser, erstattet lukkede hjelmer med visir og tyngre rustninger over større deler av kroppen. Soldatene ble dermed lettere og kunne bevege seg friere.

Sveitsergarden, pavens livgarde i Vatikanet, bærer fortsatt morionhjelmer som del av sin tradisjonelle seremoniuniform, en farge- og stoffrik landsknektdrakt med røtter i 1400-tallet. 

Høye, klokkeformede morionhjelmer uten kam og med smal brem ble også kalt cabasset.

Ordet *morion* er lånt direkte fra det spanske *morrion*, et ord som er avledet av *morra*, «skalle» eller «isse».


File:Morion helmet old unidentified (morionhjelm, "spansk båthjelm" med kam) Fleur-de-lis (fransk lilje) Rustkammeret Norwegian Army Museum Trondheim Norway 2019-03-20 DSC09517.jpg|Gammel morion dekorert med *fleur-de-lis* (fransk lilje) i Rustkammeret i Trondheim.
File:Helmet in Muzeum Zagłębia 04.JPG|Morion i Muzeum Zagłębia i borgen i Będzin i Polen
File:Morion du roi Charles IX.JPG|Morionhjelm som har tilhørt Karl IX av Frankrike (1550-1564), utsmykket med relieffer i svart og gull.
Image:Cabasset.jpg|Cabasset var en høy morionhjelm uten kam, i bruk på 1500- og 1600-tallet.


## Se også
* Cabasset, italiensk klokkeformet hjelm uten kam
* Adrianhjelm, fransk hjelm fra første verdenskrig med klokkeform, brem og kam

## Referanser


## Eksterne lenker
* 
* Jonathan Tavares: ''The Morion: An Introduction to its Development, Form, & Function'' (PDF av artikkel på engelsk i ''American Society of Arms Collectors Bulletin'' 2012)
Det vil helst gå godt

***Det vil helst gå godt*** er en selvbiografisk bok skrevet av motstandsmannen Max Manus. I boken forteller han om sin frivillige innsats under vinterkrigen, motstandskampen i Norge, utdannelsen som sabotør i Storbritannia, og livet som ettersøkt av Gestapo. Boken følger Max frem til 1943–44, og fortsettelsen er i boka *[[Det blir alvor]]*. Boka kom ut første gang i 1945 på Steenstrup forlag. Boka har kommet ut i mange utgaver og opplag siden den ble utgitt første gang. Den ble oversatt til dansk allerede i 1946 og kom på svensk i 1957.

Den norske manusforfatteren Thomas Nordseth-Tillers film om Max Manus var basert på *Det vil helst gå godt* og *Det blir alvor*.

## Eksterne lenker
* ''Det vil helst gå godt'', Steensballe, 1945. Tilgang for norske IP-adresser
Slaget ved det nedre sioux-agenturet

**Slaget ved det nedre siouxagenturet** var åpningsslaget i siouxopprøret i august 1862. Etter den innledende konflikten ved Acton den 17. august, hvor fem hvite nybyggere ble drept, var spenningen svært høy hos indianerne i området. Siouxene fryktet at mordene ville bringe represalier fra den amerikanske hær. Høvdingene Shakopee og Red Middle Voice samlet sammen til et rådsmøte der hvor Lille Kråke bodde for å diskutere situasjonen. Lille Kråke hadde svært liten lyst til å gå til krig, men etter lengre diskusjoner ble han med på å lede indianerne i en krig som skulle drive de hvite vekk fra området.

På morgenen den 18. august ankom og omringet en stor gruppe med krigsklare indianere bygningene ved det nedre sioux-agenturet, ett tettsted befolket av indianeragenten og flere av myndighetenes utsendinger. Siouxene gav signal og de utførte et overraskelsesangrep. Indianeragenten Andrew Myrick klarte å rømme fra stasjonens lagerbygning gjennom et vindu i andre etasje, men ble drept før han nådde dekning. Liket hans ble ifølge vitner senere funnet med munnen full av gress i hevn for hans merknad om at indianerne kunne spise gress om de var sultne. Tilsammen ble 20 mennesker drept, ti tilfangetatt og 47 klarte å stikke av. Når flyktingene nådde Fort Ridgely, ble en unnsetningsstyrke på 40 mann sendt ut, men de skulle bli slått i slaget ved Redwood Ferry.
Heinz Hax

**Heinz Hax** (født 24. januar 1900 i Berlin, død 1. september 1969) var en tysk sportsskytter som deltok i flere olympiske leker, 1928 i Amsterdam, 1932 i Los Angeles og 1936 i Berlin.

Hax kom på femteplass i moderne femkamp under sommer-OL 1928 i Amsterdam.

Hak vant en olympisk sølvmedalje i skyting under OL 1932 i Los Angeles. Han kom på andreplass i 25 m silhuettpistol bak italienske Renzo Morigi. Det var 18 skyttere fra åtte nasjoner som deltok i konkurransen som ble avholdt 12. august 1932.

Fire år senere, under OL 1936 i Berlin, vant han sin andre olympiske sølvmedalje i skyting 25 m silhuettpistol.

## OL-medaljer
* 1932  Los Angeles &ndash;  Sølv i skyting, 25 meter silhuettpistol  Tyskland 
* 1936  Berlin &ndash;  Sølv i skyting, 25 meter silhuettpistol  Tyskland

## Eksterne lenker
*
Domenico Matteucci

**Domenico Matteucci** (født 1. mars 1895, død 19. juli 1976) var en italiensk sportsskytter som deltok i de olympiske leker 1932 i Los Angeles.

Matteucci vant en olympisk bronsemedalje i skyting under OL 1932 i Los Angeles. Han kom på andreplass i 25 m silhuettpistol bak italienske Renzo Morigi og Heinz Hax fra Tyskland. Det var 18 skyttere fra åtte nasjoner som deltok i konkurransen som ble avholdt 12. august 1932.

## OL-medaljer
* 1932  Los Angeles &ndash;  Bronse i skyting, 25 meter silhuettpistol

## Eksterne lenker
*
Bertil Rönnmark

**Bertil Vilhelm Rönnmark** (født 24. desember 1905, død 1. april 1967) var en svensk sportsskytter som deltok i de olympiske leker 1932 i Los Angeles og 1936 i Berlin.

Rönnmark ble olympisk mester i skyting under OL 1932 i Los Angeles. Han vant 50 meter rifle liggende foran Gustavo Huet fra Mexico, begge med 294 poeng. Det var 26 skyttere fra ni nasjoner som deltok i konkurransen som ble avholdt 13. august 1932.

Fire år senere, under OL 1936 i Berlin, kom han på åttendeplass i 50 meter rifle, liggende.

## OL-medaljer
* 1932  Los Angeles &ndash;  **Gull** i skyting, 50 meter rifle, liggende

## Eksterne lenker
*
Amfiktyoni

**Amfiktyoni** (gresk: ἀμφικτυονία, *amphi* «rundtom» og *ktizo* «bebo», «befolke») var en form for religiøst-politisk stammeforbund, «et forbund av naboer», i den arkaisk tidsperioden i gresk historie. Det ble samlet vanligvis rundt en helligdom for å utøve en felles religiøs kult. Mest kjent er amfiktyonin i Delfi og festivalen Delia på øya Delos i Egeerhavet.

Forbundet ble opprettet i den uklare fortiden, i tiden før opprettelsen av de greske polis. Seks doriske byer langs kysten av sørvestlige Anatolia var i et forbund, og tolv joniske byer i nord, et *dodekapolis* som utgjorde det joniske forbundet som oppsto i kjølvannet av et uklart minne om en krig i Melia på midten av 600-tallet f.Kr., noe som allerede var i en betydelig oldtid da de første skriftlige nedtegnelser oppsto.

Thukydid gjorde et tilbakeblikk på den lelantinske krigen som ble utkjempet i Euboea en gang mellom slutten av 700- og første halvdel av 600-tallet f.Kr.: «Krigen mellom Khalkis og Eretria var en hvor de fleste byer som tilhørte resten av Hellas var delt inn i allianser med den ene siden eller den andre.» 

Moderne historikere har undret seg over den bredere meningen av «allianse» eller «forbund» i slike gamle tider. «Men forholdsvis storstilte sammenslutninger fører raskere til kontakter, til vennskap og fiendskap ved en distanse, enn mindre med bylike enheter,» har George Forrest merket seg,  og kommenterer at Frygia og Assyria var i krig med hverandre i tiden rundt 720-710 f.Kr., hvilket kan ha økt spenningen blant grekerne.

## Referanser
Gustavo Huet

**Gustavo Huet Bobadilla** (født 22. november 1912 i Mexico by, død 20. november 1951) var en meksikansk sportsskytter som deltok i de olympiske leker 1932 i Los Angeles.

Huet vant en olympisk sølvmedalje i skyting under OL 1932 i Los Angeles. Han kom på andreplass på 50 meter rifle liggende bak Bertil Rönnmark fra Sverige, begge med 294 poeng. Det var 26 skyttere fra ni nasjoner som deltok i konkurransen som ble avholdt 13. august.

## OL-medaljer
* 1932  Los Angeles &ndash;  Sølv i skyting, 50 meter rifle, liggende

## Eksterne lenker
*
Josephine McKim

**Josephine Eveline McKim** (født 4. januar 1910 i Oil City i Pennsylvania, død 10. desember 1992 i Woodstock i New York) var en amerikansk svømmer som deltok i de olympiske leker 1928 i Amsterdam og 1932 i Los Angeles.

McKim ble olympisk mester i svømming under OL 1932 i Los Angeles. Hun var med på det amerikanske stafett-laget som vant 4 x 100 meter fri foran Nederland. De andre på laget var Helen Johns, Eleanor Saville og Helene Madison. McKim kom på fjerdeplass på 100 meter fri.

Fire år tidligere, under OL 1928 i Amsterdam, kom hun på tredjeplass på 400 meter fri. Hun deltok også på det amerikanske stafett-laget på 4 x 100 meter fri men hun deltok ikke i finalen som USA vant.

## OL-medaljer
* 1932  Los Angeles -  **Gull** i svømming, 4 x 100 meter fri kvinner  USA
* 1928  Amsterdam -  Bronse i svømming, 400 meter fri kvinner

## Referanser


## Eksterne lenker
* 
* 
*
Fangarmer

***Fangarmer*** (orig: *La piovra*) er en italiensk kriminalserie som gikk på RAI fra 1984 til 2001. Serien er en blanding av krim og drama og handler om en italienske politietterforsker og hans kamp mot den italienske mafiaen.  

Hovedpersonene har blitt skiftet ut etterhvert, men kampen har alltid stått mot mafiaen. Den første serien ble meget populær i Italia og så mye som 67% av de italienske TV-seerne så den da den gikk på RAI i 1984.

De to første sesongene ble vist på NRK i 1984 og 1989. Senere sesonger ble vist på TV1000 i Norge.

## Handling
Serien handler om den standhaftige italienske politietterforskeren Corrado Cattani som blir sendt til Sicilia i forbindelse med etterforskningen av en mafia-sak. Her blir han etterhvert dypt involvert i etterforskningen av mafiaen og begynner å operere både på det offisielle og det private plan. Ting kompliseres og han blir usikker på hvem av sine overordnede og underordnede han han stole på. Snart blir hans egen familie også dradd inn i det hele.

## I rollene
* Michele Placido ... Corrado Cattani
* Patricia Millardet ... Silvia Conti
* Remo Girone ... Tano Cariddi
* Raoul Bova ... Gianni Breda
* Vittorio Mezzogiorno ... Davide Licata
* Florinda Bolkan ... Countess Olga Camastra
* Nicole Jamet ...  Else Cattani 
* Cariddi Nardulli ...  Paola Cattani 

## Sesongoversikt
I sesong 5-7 er det to etterfølgere som fører kampen videre. Sesong 8 og 9 består av tilbakeblikk på Carrado Cattanis barne- og ungdomstid i 1950-årenes Italia.

## Trivia
I 1994 tok Silvio Berlusconi, som var statsminister på den tiden, til orde for at det ikke burde lages flere episoder av serien fordi han mente den skadet Italias omdømme i utlandet. Den italienske filmregissøren Franco Zeffirelli mente det samme.

## Referanser


## Eksterne lenker
* 
* Åpningsvignett for serie nr. 3 (YouTube)
Boedromia

**Boedromia** (gresk Βοηδρόμια) var en antikk gresk festival som ble holdt i Athen den 7. *[[Attisk kalender|boedromion]]* (sommer) til ære for Apollon Boedromios («Apollon som-hjelper-den-nød»).

Festivalen hadde en militær bibetydning, og guden ble takket for hans støtte når athenerne var i krig. Den kunne også feire en bestemt mellomkomst ved festivalens begynnelse. Denne hendelsen, i henhold til antikkens forfattere, kunne være den hjelp som ble gitt til Thesevs i hans krig mot amasonene, eller den støtte som ble gitt kong Erechteus i løpet av hans kamp mot Eumolpos. I løpet av denne hendelsen ble det også ofret til Artemis Agrotera («Artemis jegerinnen»).

## Litteratur
* Smith, William (1870): ''Dictionary of Greek and Roman Antiquities'' , side 204
Helen Johns

**Helen Eileen Johns** gift Carroll (født 25. september 1914 i East Boston, død 23. juli 2014 i Sumter) var en amerikansk svømmer som deltok i de olympiske leker 1932 i Los Angeles.

Johns ble olympisk mester i svømming i OL 1932 i Los Angeles. Hun var med på det amerikanske stafett-laget som vant 4 x 100 meter fri foran Nederland. De andre på laget var Josephine McKim, Eleanor Saville og Helene Madison.

Johns døde den 23. juli 2014 i en alder av 99 år.

## OL-medaljer
* 1932  Los Angeles -  **Gull** i svømming, 4 x 100 meter fri kvinner  USA

## Referanser


## Eksterne lenker
*
Václav Vorlíček

**Václav Vorlíček** (født 3. juni 1930 i Praha, død 5. februar 2019 i Praha) var en tsjekkisk filmregissør.

Han har en stor del av æren for den suksessrike utviklingen tsjekkislovakisk filmindustri har hatt innen genrene eventyrfilmer og komedier. Etter endt utdannelse ved filmfakultetet ved *Akademiet for utøvende kunst* i Praha, arbeidet han ved filmstudioet Barrandov som regissør og dreiebokforfatter. Han var blant annet filmskaperen bak juleklassikeren *[[Tre nøtter til Askepott (1973)|Tre nøtter til Askepott]]* fra 1973, som også er godt kjent for det norske publikum.

## Referanser


## Eksterne lenker

*
Massacre Records

**Massacre Records** er et uavhengig plateselskap basert i Abstatt, Tyskland. 

Selskapet spesialiserer seg på heavy metal musikk.

## Artister
*Andromeda
*Anvil
*Atargatis
*Atrocity
*Avian
*Axenstar
*Axxis
*Balance of Power
*Beyond Twilight
*Bleed the Sky
*Bronx Casket Co.
*Cage
*Catamenia
*Chain Collector
*Chastain
*Cornerstone
*Crematory
*Cryptic Wintermoon
*Darkane
*Darkseed
*Das Ich
*Dawnrider
*Decadence
*Disbelief
*Distant Thunder
*Dreamscape
*Edenbridge
*Eisregen
*Evereve
*Exciter
*Falchion
*Fates Warning
*Firewind
*Forté
*Graveworm
*Halo of Shadows
*Heavenwood
*Hellion
*Highland Glory
*Human Fortress
*Illdisposed
*Ivanhoe
*Jack Frost
*King Diamond
*Lääz Rockit
*Lanfear
*Leatherwolf
*Legion of the Damned
*Lion's Share
*Liv Kristine
*Majestic
*Metal Force
*Manticora
*Messiah
*Metalium
*Moonlight Agony
*Mortal Love
*My Darkest Hate
*Mystic Circle
*Mystic Prophecy
*Narnia
*Node
*One Man Army and the Undead Quartet Join 2008
*Paragon
*Pink Cream 69
*Powergod
*Pretty Maids
*Raven
*Razorback
*Rebellion
*Requiem
*Rob Rock
*Runic
*Sacred Steel
*Sandalinas
*Saviour Machine
*Scanner
*Seven Witches
*Seventh Avenue
*Silent Force
*Skyclad
*Solitude Aeturnus
*Soul Cages
*Spudmonsters
*Steel Attack
*Steel Prophet
*Stormwind
*Supreme Majesty
*The Awakening (band)
*The Duskfall
*Theatre of Tragedy
*Threnody
*Thunderbolt
*Timeless Miracle
*Totenmond
*Transilvanian Beat Club
*Unrest
*Virgin Black
*Whiplash
*Winterborn
*Winterdome
*Wolf

## Eksterne lenker
*
The Spider’s Lullabye

***The Spider's Lullabye*** er det  sjette studioalbumet til det danske heavy metal-bandet King Diamond.

Albumet ble utgitt i 1995 og var det første King Diamond album som ble utgitt på plateselskapet Metal Blade Records. Det er det andre albumet fra King Diamond som ikke er et konseptalbum, kun halvparten av sporene har et sammenhengende tema.

## Sporliste
Alle tekster av King Diamond.  
# «From the Other Side» – 3:47 (Diamond)
# «Killer» – 4:14 (LaRocque)
# «The Poltergeist» – 4:27 (Diamond)
# «Dreams» – 4:37 (Diamond)
# «Moonlight» – 4:30 (Diamond)
# «Six Feet Under» – 4:02 (LaRocque)
# «The Spider's Lullabye» – 3:40 (Diamond)
# «Eastmann's Cure» – 4:30 (Diamond)
# «Room 17» – 8:17 (Diamond)
# «To the Morgue» – 5:00 (LaRocque)

## Personell
*King Diamond – Vokal, keyboard
*Andy LaRocque – Gitar, keyboard
*Herb Simonsen – Gitar
*Chris Estes – Bassgitar
*Darrin Anthony – Slagverk

## Eksterne lenker
*
Music from "The Elder"

***Music from "The Elder"*** er det niende studioalbumet fra hard rock-bandet Kiss. Det er bandets eneste konseptalbum, og salget av albumet var så dårlig at de droppet den planlagte promoteringsturneen, med unntak av noen få TV-opptredener sent i 1981 og tidlig 1982.

Etter en periode preget av disco-eksperimentering som kostet bandet en del fans, lovte Kiss å komme tilbake med et hardere, mer gitarpreget rockealbum. Men etter at den anerkjente produceren Bob Ezrin kom inn i produksjonen, bestemte bandet seg i stedet for å lage et konseptalbum basert på manuset til *"The Elder"*, en film som aldri ble gitt ut. Dette gjorde det vanskelig for folk å henge med i handlingen i historien, noe som var med på å gjøre albumet til en flopp. 

Avgjørelsen om å lage konseptalbumet var ikke enstemmig. Både nykommer Eric Carr, men hovedsakelig originalmedlem Ace Frehley, ville holde seg til planen om å lage mer rett-frem-rock. Men siden forrige trommeslager, og Ace Frehleys gode venn Peter Criss hadde forlatt bandet, og Carr bare var en erstatter, hadde ikke Carr en fullverdig stemme i avgjørelsen, noe som flere ganger ble et frustrasjonsmoment for Frehley. Dette gjorde at *"The Elder"* ble det siste studioalbumet Ace Frehley medvirket på før *[[Psycho Circus]]* i 1998. 

Ace var i realiteten ferdig i Kiss allerede da *"The Elder"* kom ut, men holdt seg på grunn av kontrakten sin i bandet ett år til. Da neste plate, *[[Creatures of the Night]]* ble gitt ut året etter, var Aces ansikt med på coveret, uten at han hadde bidratt på albumet i det hele tatt.

Nesten ingenting fra albumet er noen gang blitt fremført av bandet, da TV-promoteringene stort sett var playback. Unntaket er singelen *A World Without Heroes*, som ble spilt på en rekke akustiske konserter i 1995, etter ønske fra fans. En konsertversjon kan høres på *[[Kiss Unplugged]]*.

## Sporliste
#«Fanfare» (Paul Stanley, Bob Ezrin) – 1:21 Instrumental 
#«Just a Boy» (Stanley, Ezrin) – 2:25 
#«Odyssey» (Tony Powers) – 5:36 
#«Only You» (Gene Simmons) – 4:17 
#«Under the Rose» (Simmons, Eric Carr) – 4:51 
#«Dark Light» (Ace Frehley, Simmons, Anton Fig, Lou Reed) – 4:18 
#«A World Without Heroes» (Stanley, Simmons, Ezrin, Reed) – 2:40 
#«The Oath» (Stanley, Ezrin, Powers) – 4:31
#«Mr. Blackwell» (Simmons, Reed) – 4:52 
#«Escape from the Island» (Frehley, Carr, Ezrin) – 2:52 Instrumental 
#«I» (Simmons, Ezrin) – 5:03 

## Personell
;Kiss
*Paul Stanley – Vokal og gitar
*Gene Simmons – Vokal og bassgitar
*Ace Frehley – Gitar
*Eric Carr – Slagverk
;Andre
* Bob Ezrin – keyboard & bassgitar på «The Oath», «Dark Light» & «Escape from the Island»
* Allan Schwartzberg – trommer på «I» & «Odyssey»
* Anton Fig – trommer på «The Oath»

## Eksterne lenker
*
Shuriken

**Shuriken** (japansk: *手裏剣*, «kniv gjemt i hånden»), også kjent som **kastestjerne** i Vesten, er et tradisjonelt japansk våpen.

## Beskrivelse
Shuriken er et skjult våpen som benyttes primært ved å kastes mot fienden. De finnes i flere varianter, den vanligste er det vi kaller for kastestjerner eller ninjastjerner. Det er lite historisk dokumentasjon om bruk av kastestjerner og hittil ingen tilkobling til ninjaen. Ellers kan shuriken være utformet som nagler, små kniver eller nåler. Våpenet var et supplement til det japanske sverd (katana), og ble mye brukt for å forvirre eller distrahere fienden. Kunsten å kaste shuriken heter «shurikenjutsu».

## Typer

Det er to hovedtyper av shuriken med flere undertyper:

* Shaken (flate metallskiver)
** Hira shuriken (stjerneformet)
** Senban shuriken (rombeformet)
* Bo Shuriken (metallpiler)
** Hari gata (nålformet)
** Kugi gata (nagleformet)
** Tanto gata (knivformet)

## Norge
Shuriken er ikke tillatt å eie, erverve eller selge i Norge uten tillatelse, etter våpenforskriftens § 9-1: 

## Bilder

Fil:Ninja Shuriken.jpg|Hira shuriken
Fil:Shuriken.JPG|Hari gata
Fil:Shaken.JPG|Flere typer Shaken
Fil:Edo period shuriken.jpg|Shuriken fra Edoperioden

## Referanser


## Eksterne lenker
* 
* Secrets of shuriken
Springkniv

**Springkniv**, også kalt **sprettkniv**, er en automatisk kniv.

## Beskrivelse
Kniven er utformet slik at bladet er skjult inne i grepet og kommer automatisk ut ved å trykke eller skyve på en knapp. Bladet kan komme ut enten sideveis (hengslet som en foldekniv) eller direkte rett ut av enden på grepet. Springkniv, sprettkniv eller automatisk kniv får dette begrepet da det er en fjær inne i mekanismen (av engelsk; spring) som skyver bladet ut på egen hånd etter aktivering av en knapp. 

Det finnes også en mellomting som mangler begrep på norsk, såkalt "spring-assisted" på engelsk, direkte oversatt fjær-assistert. Dette er en mellomting mellom en springkniv og en manuell foldekniv, her sitter det også en fjær som hjelper, men ikke skyver bladet ut helt på egen hånd etter aktivering av en knapp som en springkniv gjør. Fjæren i denne mekanismen er som regel ikke med å hjelper før bladet har vandret en viss lengde først ved hjelp av manuell kraft.

## Norsk lov
Springkniver er ikke tillatt å eie, erverve eller selge i Norge uten aktverdig formål, etter våpenforskriftens § 9-1:

:*Det er forbudt å erverve, eie eller inneha [[elektrosjokkvåpen]], [[pepperspray]] og andre selvforsvarsmidler med tilsvarende virkning, *springkniver*, [[balisong|batangakniver]], [[stilett]]er, [[knokejern|slåsshansker]], [[batong]]er, [[Nunchaku|karatepinner]], [[kastestjerne]]r, [[blåserør]] for utskyting av [[pil]]er eller andre gjenstander, spretterter eller andre tilsvarende særlig farlige gjenstander uten aktverdig formål og som fremstår som voldsprodukter.*

## Referanser
Browning Arms Company

**Browning Arms Company** er en våpenprodusent i USA.

## Historie
Browning ble etablert i Utah i 1880. De tilbyr en rekke typer skytevåpen, som hagler, rifler, pistoler og randtente skytevåpen. De har også buer for skytesport. Firmaet ble opprettet for å tilby sivile våpen designet av John Moses Browning. De fleste av Brownings design har blitt produsert av andre selskap, som Winchester Repeating Arms, Colt, Remington Arms, Fabrique Nationale og Miroku. Browning Arms Company er idag (2008) fullt eid av Fabrique Nationale.

## Produkter
### Pistoler
* Browning Hi-Power
* Browning Buck Mark

### Rifler
* Browning A-Bolt
* Browning T-Bolt
* Browning X-bolt
* Browning BLR
* Browning BAR

### Hagler
* Browning Auto-5
* Browning BPS
* Browning Cynergy
* Browning Citori
* Browning BT-99
* Browning Silver
* Browning Gold

## Eksterne lenker
* Brownings offisielle nettsted
The Eye (King Diamond-album)

***The Eye*** er det femte studioalbumet til det danske heavy metal-bandet King Diamond.

Albumet er et konseptalbum og ble utgitt av Roadrunner Records i 1990. I motsetning til tidligere konseptalbum fra King Diamond er denne basert på en sann historie, og er historisk korrekt unntatt delen om Eye-kjedet, som er oppdiktet. Handlingen er basert på hendelser som utspilte seg under den franske inkvisisjonen 1450–1670. Følgene personer i handlingen har levd og er fra den perioden:

# Nicholas de la Reymie: Hovedetterforsker i «the Christian Burning Court» (Chambre Ardante), i Paris, Frankrike.
# Jeanne Dibasson: Påstått heks
# Madeleine Bavent: 18 år gammel nonne som gikk i klosteret i Louviers i 1625, etter å ha blitt forført av en prest. Døde i 1647 i fengsel.
# Father Pierre David: Chaplain i klosteret Louviers frem til sin død i 1628
# Father Mathurin Picard: Chaplain i klosteret Louviers fra 1628 til hans død i 1642. Han voldtok bl.a  Madeleine Bavent. 

Handlingen begynner med at en person finner halskjedet som blir kalt «The Eye». Den som bærer kjedet kan se ting som kjedet har sett i fortiden. Hun ser heksen Jeanne Dibasson bli torturert og brent, samt seksuelt misbruk, voldtekt, og fengslingen av Madeleine Bavent.

## Sporliste
Alle tekster av King Diamond.  
# «Eye of the Witch» – 3:47 (Diamond)
# «The Trial (Chambre Ardente)» – 5:13 (Diamond)
# «Burn» – 3:42 (Diamond)
# «Two Little Girls» – 2:41 (Diamond)
# «Into the Convent» – 4:47 (LaRocque – Shaw)
# «Father Picard» – 3:19 (Blakk)
# «Behind these Walls» – 3:45 (Diamond)
# «The Meetings» – 4:31 (LaRocque)
# «Insanity» – 3:00 (LaRocque)
# «1642 Imprisonment» – 3:31 (LaRocque)
# «The Curse» – 5:42 (Diamond)

## Personell
* King Diamond – Vokal, keyboard
* Andy LaRocque – Gitar
* Pete Blakk – Gitar
* Hal Patino – Bassgitar
* Snowy Shaw – Slagverk
* Roberto Falcao – Keyboard

## Eksterne lenker
* 
'
Fabrique d’armes Émile et Léon Nagant

**Fabrique d'armes Émile et Léon Nagant** var et firma stiftet av brødrene Émile og Léon Nagant i Liège Belgia i 1859. Firmaet ble tatt over av Impéria i 1931

## Våpenproduksjon
Firmaet er mest kjent for design og produksjon av Mosin-Nagant M91/30 riflene samt nagantrevolverene.

## Bilproduksjon
Nagant lagde biler på lisens av det franske firmaet Rochet-Schneider. Bilene ble produsert fra 1900 til ca. 1928.
Giovanni Plazzer

**Giovanni Plazzer** (født 30. september 1909, død 23. juni 1983) var en italienske roer som deltok i de olympiske leker 1932 i Los Angeles.

Plazzer vant en olympisk sølvmedalje i roing under OL 1932 i Los Angeles. Han var med på den italienske båten som kom på andreplass i firer med styrmann bak Tyskland. Mannskapet besto av roerne; Bruno Vattovaz, Giovanni Plazzer, Riccardo Divora, Bruno Parovel og Giovanni Scher som var styrmann.

## OL-medaljer
* 1932  Los Angeles -  Sølv i roing, firer med styrmann  ITA

## Referanser


## Eksterne lenker
*
Abigar

**Abigar** er en afrikansk kurase med geografisk utbredelse i grenselandet mellom Etiopia og Sudan. I 1999 var det registrert 500&nbsp;000 dyr av rasen i Etiopia. Dyrene kan veie opp til 550 kg. Melkemengden er imidlertid lav sammenlignet med norske kyr, med en gjennomsnittlig melkemengde per laktasjon på 750 kg. Fettprosenten er imidlertid høy (6,5%).

## Kilder
*Abigar

## Se også
*Ku
*Liste over kuraser
Ola Johan Gjengedal

**Ola Johan Gjengedal** (1900–1992) var en norsk lærer og politiker (Krf) som var stortingsrepresentant for Møre og Romsdal fra 1965&ndash;1969.

Gjengedal var sønn av husmann Arne Hansson Gjengedal (1865–1959) og Inger Olsdotter Rundshaug (1860–1918). Han vokste opp i Hyen, og flyttet til Sunnmøre og tok eksamen ved Volda lærarhøgskule i 1922. Han var lærer i Ørsta fra 1922 til 1948 med et opphold som lærer i Haram i skoleåret 1932–1933. Fra 1948 ble han skoleinspektør i Herøy frem til pensjonsalder i 1969. Han ble etter dette aktiv innen Sunnmøre Indremisjon, Det Norske Misjonssamband, Santalmisjonen samt Den Norske Israelsmisjonen i Møre og Romsdal og Sogn og Fjordane.

Gjengedal var vararepresentant til Stortinget i fem påfølgende perioder fra 1945 til 1965, før han fra 1965 til 1969 møtte til Stortinget som fast representant for Møre og Romsdal. Han var også Kristelig Folkepartis fylkeslagsleder i Møre og Romsdal fra 1945 til 1956.

## Se også
* Liste over stortingsrepresentanter fra Gloppen kommune

## Referanser


## Eksterne lenker
*
Tietê

:*For den brasilianske kommunen med samme navn, se [[Tietê (São Paulo)]].*

**Tietê** er ei venstre sideelv til Paraná i Brasil. Den er  lang.

Elva har utspring ved Salesópolis i Serra do Mar, bare 22&nbsp;km fra Atlanterhavet, og renner gjennom delstaten São Paulo i vestlig retning til munningen i elva Paraná.

Under elvas løp gjennom byen São Paulo blir den sterkt forurenset, og det er ikke lenger mulig for fisk å leve i elva. Rensingen av elva og elvebredden i São Paulo har i lang tid vært et mammutprosjekt for byen og delstatsregjeringen.

## Eksterne lenker
*
Hyacinthia

**Hyacinthia** (gresk Ὑακίνθια, Hyakínthia) var en antikk gresk festival som ble holdt til minne om Hyacinthos’ død i Amyklai og var den nest betydningsfulle festivalen som ble holdt i Sparta. Den foregikk i den spartanske måneden *Hyacinthios* tidlig på sommeren.

## Fremgangsmåte
Hyacinthia varte i tre dager. Detaljene har blitt formidlet via beskrivelser via antikke forfattere som Athenaios og Didymus Chalcenterus. Den første dagen var forbeholdt sorg for den døde helt: ofringer ble gitt den døde, festmåltidene var enkle og uten prakt eller dekorasjon. Brødet som ble ofret var av enkleste sort.

Den andre dagen feiret heltens gjenfødsel. Ungdommen spilte musikkinstrumenter som kithara og aulos, og de sang hymner til Apollons storhet. Andre deltok i hesteveddeløp. Tallrike kor konkurrerte i byen, de sang landlige sanger og danset. Amyklai var også stedet for parader av vogner som var dekorert av kvinner og piker fra Sparta. Tallrike ofringer ble gitt, innbefattet geiter med anledningen κοπίς, *kopis*. Banketter ble holdt av borgerne som inviterte deres venner og slektninger. Helotene, de ufrie borgerne, hadde lov til å delta i feiringene, det samme hadde utlendinger: «de spanderte ikke bare på deres egne landsmenn, men på enhver utlending som kom til å være der» (Athenaios, IV, 138F). *Kopis* skjedde under spesielle telt kjent som σκηναί (*skēnaí*), et karakteristisk trekk for antikkens landlige festivaler.

Den tredje dagen er derimot ikke beskrevet i detalj, og det er mulig at den var mer høytidelig, eller at det ble framført mysterier. Det er også kjent at for denne høytiden vevde kvinnene i Sparta en chiton (χιτών, *chitōn*, eller «tunika») som ble deretter gitt til guden — en tradisjon tilsvarende som ble gitt til Athene av athenerne ved Panathenaia, de panathenske leker.

Hyacinthia var en betydelig spartansk fridag. Xenofon, i *Hellenics IV*, 5, 11, rapporterer at spartanerne avbrøt deres militærkampanje for å kunne dra tilbake til Lakonia slik at de kunne delta i høytidene. Pausanias skriver at de faktisk forhandlet fram en fredsavtale spesielt for denne hensikten. I henhold til Thukydid lovte athenerne ved freden i Nikias — for å vise sin gode vilje overfor spartanerne — å støtte feiringene.

## Se også
*Karneia
*Gymnopaediae

## Litteratur
* Pettersson, Michael: *Cults of Apollo at Sparta: The Hyakinthia, the Gymnopaidiai, and the Karneia*, Paul Åströms Forlag, Stockholm, 1992 (ISBN 91-7916-027-1) ;
* Wayte, William & Marindin, G.E.: *A Dictionary of Greek and Roman Antiquities*, éditions William Smith, 1890.
Festskrift

Et **festskrift** (lånt fra tysk, *Festschrift*) er en bok som utgis som en lykkeønskning til en respektert akademiker i dennes levetid. En lignende bok som utgis posthumt kalles minneskrift (tysk, *Gedenkschrift*). De tyske betegnelsene brukes også på engelsk og andre språk.

Det utgis som regel ved en rund fødselsdag, for eksempel 60-årsdagen eller 65-årsdagen, når den som æres går av med pensjon, eller ved en annen viktig karrièremessig begivenhet. Et festskrift inneholder som regel vitenskapelige artikler forfattet av andre akademikere, særlig nære kolleger av den som festskriftet er tilegnet. I Norge har det også blitt vanlig at også etablerte skjønnlitterære forfattere får festskrift til runde fødselsdager.

Artiklene i et festskrift vil gjerne på en eller annen måte relatere seg til, eller reflektere over, mottagerens akademiske arbeid, men kan også være original forskning uten noen spesiell tilknytning til mottagerens arbeid. Et festskrift kan bestå både av vitenskapelige artikler og mer uhøytidelige bidrag, som regel hver for seg (for eksempel de vitenskapelige bidragene først og andre typer bidrag som en egen del etterpå). Mange festskrift omfatter også et tabula gratulatoria, en utvidet liste over akademiske kolleger og venner som vil sende sine lykkeønskninger til mottageren. «Festskriftet må være litteraturens mest forfengelige sjanger. Festskriftet fordeler heder og ære etter et utstudert system der gratulasjonene peker tilbake på gratulantene.»

Dersom det dreier seg om en veldig fremstående akademiker hender det at forskjellige grupper forbereder hvert sitt festskrift, særlig hvis akademikeren er kjent for bidrag innen flere fag. Et festskrift kan være alt fra en liten bok til et stort verk i mange bind. Det monumentale verket *[[Aufstieg und Niedergang der römischen Welt]]* startet i 1972 som et festskrift til 75-årsdagen til Joseph Vogt, en tysk klassisk historiker. Verket var planlagt i fire bind, men har nå blitt til 89 bind, med planer om flere.

I Tyskland regnes det som en stor ære å være redaktør for et festskrift, og det kan være et viktig steg i den akademiske karrièren.

Den canadiske nevrologen Endel Tulving har dog uttalt at «*a Festschrift frequently enough also serves as a convenient place in which those who are invited to contribute find a permanent resting place for their otherwise unpublishable or at least difficult-to-publish papers*».

Selv om den tyske betegnelsen *Festschrift* brukes internasjonalt om denne typen publikasjoner, er det vanlig for eksempel på engelsk å gi selve publikasjonene titler som for eksempel «Essays in Honor of...» eller lignende. På de skandinaviske språkene og tysk vil tittelen gjerne inneholde «festskrift til...» eller lignende.

## Referanser


## Eksterne lenker
* 
* Festskrift; fra Bibliotekarstudentens nettleksikon om litteratur og medier (pdf-fil)
Aufstieg und Niedergang der römischen Welt

***Aufstieg und Niedergang der römischen Welt***, forkortet **ANRW** (norsk oversettelse «Vekst og fall i den romerske verden»), er en omfattende serie av vitenskapelige bøker om Romerrikets historie og kultur. På samme måte som et tidsskrift består hver bok av vitenskapelige artikler skrevet av forskjellige forfattere. Artiklene er på tysk, engelsk, fransk og italiensk, de fleste på tysk eller engelsk. Godt over tusen forskere har hittil bidratt til serien innenfor en rekke fagområder som knytter an til antikken, slik som historie, språkvitenskap, arkeologi, kunsthistorie, jus og religionsvitenskap. 

## Historie
*Aufstieg und Niedergang der römischen Welt* begynte i 1972 som et festskrift til den tyske klassiske historikeren Joseph Vogts 75-årsdag, og var opprinnelig planlagt i fire bind. Det har etterhvert blitt 89 bind. Selv om flere bind da var påtenkt, ble det fra 1998 av et opphold – kanskje en stans – i utgivelsene, ettersom forlaget, Verlag Walter de Gruyter, ikke lenger var innstilt på å fortsette serien på samme måte.

## Struktur
Hver del er utgitt i flere bind over seks systematiske seksjoner:

# Politisk historie;
# Lover;
# Religion;
# Språk og litteratur;
# Filosofi og vitenskaper;
# Kunstartene.

## Referanser


## Litteratur
* Wolfgang Haase, Hildegard Temporini, red. (1972ff): *Aufstieg und Niedergang der römischen Welt (ANRW)/Rise and Decline of the Roman World. Geschichte und Kultur Roms im Spiegel der neueren Forschung*. Berlin/New York: de Gruyter, ISBN 3-11-001885-3 (1 bind).
Hjelpebiskop

En **hjelpebiskop** er i den katolske kirke en ekstra biskop tilordnet et bispedømme for å avlaste den ordinære biskop. Utnevnelsen av hjelpebiskoper, som bispevies på samme måte som andre katolske biskoper og fra sakramentalteologien er fullverdige biskoper, motiveres gjerne av at et bispedømme har meget stor eller sammensatt medlemsmasse, er geografisk stort, eller er svært sammensatt, eller at den ordinære biskop av andre grunner har behov for avlastning med en rekke oppgaver.

Ettersom katolsk kirkelov krever at ingen biskop ordineres uten å tituleres med en distinkt bispestol, og samtidig at intet bispesete kan være besatt av to biskoper på samme tid, har det blitt slik at hjelpebiskoper er titulærbiskoper med tittel til historiske, men senere nedlagte katolske bispeseter, såkalte titulærbispedømmer.

## Eksterne lenker
* 
* Catholic Encyclopedia – Auxiliary Bishop
Ørelys

**Ørelys**, eller **otopati**, er en omstridt form for alternativ behandling med formål å fjerne ørevoks. Behandlingen består av å tenne et hult lys i den ene enden, og sette den andre enden inn i pasientens øre. Tilhengere av metoden hevder at bruken av ørelys fjerner ørevoks og utligner trykk i øret. Ifølge medisinske undersøkelser er metoden både ineffektiv og farlig, og kan gjøre mer skade enn nytte, f.eks. ved at voks fra lyset havner i pasientens øre.
Tilhengere hevder at avfallet som kan ses i lyset etter bruk, er avfallsstoffer fra pasientens øre, men flere studier har påvist at lysene produserer de samme avfallsstoffene når de brennes alene, og at materialet simpelthen består av voks fra lyset og sot.

Til tross for at ørelysprodusenter ofte hevder at metoden er en urgammel indiansk behandling, med utspring fra Hopi-stammen, finnes det ingen slik behandlingsmetode hos Hopi-indianerne. Hopi-stammens pressetalskvinne, Vanessa Charles, har uttalt at bruken av ørelys «ikke er, og har aldri vært, noen praksis utført av Hopi-stammen, eller Hopi-indianere».

Hopi-stammen har gjentatte ganger bedt Biosun, produsenten av Hopi Ear Candles, om å stoppe misbruket av navnet deres. Biosun har ikke gitt etter for indianernes anmodning, og fortsetter å hevde at lysene har sitt utspring fra Hopi-stammen.

## Referanser


## Eksterne lenker
* Øyrelysbehandling (otopati) – Nasjonalt informasjonssenter for alternativ behandling (NIFAB)
* James Randi on Ear Candling
** Norsk oversettelse av James Randi-artikkelen
* Photo Gallery – Ear Candling Session
* TIME magazine – Ear Candling. Janice Horowitz, June 2000
John Aitken (fotballspiller)

**John Aitken** (født 1870 i Skottland) var en fotballspiller for Newton Heath LYR (senere omdøpt til Manchester United). 

Han spilte i angrep, og kom til Manchester-klubben fra 5th King's Rifle Volunteers (i Dumfries). Han ligadebuterte for Newton Heath 7. september 1895 hjemme mot Crewe Alexandra. Dette var i 2. divisjon i sesongens første kamp. Aitken scoret 1 mål i 5-0 seieren. Tilsammen fikk han 2 kamper for Newton Heath i løpet av perioden han spilte i klubben fra juli 1895 til 1896.

## Eksterne lenker
* MUFCInfo.com profile
Dadukou

**Dadukou** (kinesisk: 大渡口区; pinyin: *Dàdùkǒu Qū*) er et bydistrikt i byprovinsen Chongqing i Folkerepublikken Kina. Den er en del av selve storbyen Chongqing.

Arealet er på 103 km². Befolkningen var på  innbyggere i 2004.

## Referanser


## Eksterne lenker
* Beskrivelse (Phoer.net) 
*
Aberdeen Harbour

**Aberdeen Harbour** (香港仔, *Xiāng Gǎng Zǎi*) er et område sør på Hongkongøya, i Hongkongs sørligste distrikt. Området hadde et folketall på 171.000 innbyggere den 1. januar 2005.

Aberdeen Harbour fikk sitt navn i 1845 etter den britiske statssekretær for krig og kolonier, George Hamilton-Gordon, 4. Earl of Aberdeen.

## Referanser
Tony Young

**Terence Anthony Young** (1952–2024) var en engelsk fotballspiller som kunne spille i alle posisjoner på midtbane og i forsvar.

Han startet som lærling i Manchester United i 1968, før han fikk profesjonell kontrakt i desember 1969. Tilsammen fikk han 83 ligakamper (1 mål) for Manchester-klubben. Ligadebuten kom 19. september 1970 da klubben tapte 0-4 borte mot Ipswich Town foran 27 776 tilskuere. Han kom inn som innbytter etter 49 minutter for Tony Dunne.

Young fikk ikke spille FA-cupfinalen i 1976 mot Southampton FC, men han fikk medalje for seieren i 2. divisjon i 1974/75. Han gikk på fri transfer til Charlton Athletic i januar 1976. I september samme år ble han overført til York City, der tidligere United-kjenning Wilf McGuinness var manager. Klubben endte på sisteplass i 3. divisjon i 1977/77 og rykket dermed ned. I november 1978 ga han seg i York. I februar 1980 fikk han kontrakt med Bangor City i Alliance Premier League.

## Referanser


## Eksterne lenker
*
Congtai

**Congtai** (kinesisk: 丛台区; pinyin: *Cóngtái Qū*) er et sentralt bydistrikt i byprefekturet Handan i provinsen Hebei i Folkerepublikken Kina. Det har et areal på 28&nbsp;km² og teller 330&nbsp;000&nbsp;innbyggere (2004).

## Eksterne lenker
* Regjeringsside
I Am… Sasha Fierce

***I Am... Sasha Fierce*** er det tredje solo studioalbumet til den amerikanske R&B-sangeren Beyoncé Knowles (best kjent under artistnavnet Beyoncé). Albumet ble utgitt  i USA den 18. november 2008. Det gikk inn på nummer én på Billboard 200-listen den første uken etter lanseringsdatoen, og ble dermed hennes tredje album på rad som gikk rett inn på førsteplass på denne listen. *I Am... Sasha Fierce* ble kåret til nummer to på Entertainment Weeklys liste over de 10 beste albumene i 2008.

## Produksjon
### Bakgrunn
Beyoncé brukte nesten ett år lengre tid på dette albumet enn hun hadde gjort på sine to forrige soloalbum, *B'Day* og *Dangerously In Love*. Heller ikke på noen av albumene hun ga ut med gruppa Destiny's Child, før hun startet sin solokarriere, brukte hun like lang tid. Hun opplyste at hun og hennes samarbeidspartnere hadde skrevet og produsert over sytti låter til dette albumet. 

Hennes far og manager Mathew Knowles kommenterte arbeidet med platen slik: «Beyoncé var steinhard og hun hadde fullstendig kreativ kontroll under innspillingen. Hun følte hun ikke kunne blande sangene sammen. Hun er på et helt annet sted nå enn hun var ett år siden. Hun er gift, og dette albumet reflekterer dette.» Sangen «Halo», skrevet av Ryan Tedder, ble opprinnelig tilbudt den britiske sangeren, Leona Lewis, men ble så gitt til Beyoncé Knowles fordi Lewis ikke hadde tid til å spille inn sangen.

### Sasha Fierce
Albumet introduserer Beyoncés alter ego «Sasha Fierce». Hun uttalte at Sasha ble «født» under produksjonen av hennes hitsingle fra 2003, *[[Crazy in Love (Beyoncé)|Crazy in Love]]*. I et intervju med Entertainment Weekly magazine erklærte hun imidlertid at hennes alter ego eksisterte «kun på scenen».

Beyoncé hadde også på seg en robothanske av titan i offentlig sammenheng når hun opptrådte som «Sasha Fierce». Hansken var hennes eget konsept, og den ble laget av gullsmeden Lorraine Schwartz i New York. Robothansken bestod av flere deler; en ring, selve hansken og en separat komponent som dekket overarmen. Hansken dukket først opp i musikkvideoen til «Single Ladies (Put a Ring on It)». Beyoncé brukte den senere på den røde løperen på MTV Europe Music Awards i 2008, på TV-programmet Saturday Night Live – hvor hun fremførte «Single Ladies» – og på et bilde som ble tatt til omslaget på ''Gotham Magazine''.

## Sporliste

## Referanser


## Eksterne lenker
*
Trades Union Congress

**Trades Union Congress** (TUC) er en nasjonal hovedsammenslutning av fagforeninger i Storbritannia som ble grunnlagt i 1868. Den omfattet i 2023 48 fagforeninger med totalt 5,5 millioner medlemmer

Dens høyeste besluttende organ er en årlig kongress som finner sted i september. I tillegg møtes dets rådsforsamling annenhver måned. En utøvende komite velges av rådets medlemmer.

## Generalsekretær
TUCs generalsekretær er lederen for Trades Union Congress (TUC) og en sentral skikkelse i Storbritannias fagforeningsbevegelse.

Generalsekretæren er ansvarlig for organisasjonens drift og iverksettelsen av dens politikk som årlig fastsettes av organisasjonens årlige kongress og rådsforsamling. Han er også organisasjonens representant i det offentlige liv og under dens samkvem med andre organisasjoner.

Stillingen ble opprettet i 1921, da den parlamentariske komite av TUC ble erstattet av det øverste råd. Stillingen har vært en permanent fulltids-jobb siden 1904. Før 1904 ble generalsekretæren valgt årlig av kongressen.

### Sekretærer for den parlamentariske komité i TUC

## Generalsekretærer

1 Fungerende frem til 11. september 1926
2 Fungerende frem til 2. september 1969

## Referanser


## Eksterne lenker
*
Beishi

**Beishi** (kinesisk: 北市区; pinyin: *Běishì Qū*) er et bydistrikt i byprefekturet Hebei i provinsen Baoding i Folkerepublikken Kina. Det har et areal på 75,6&nbsp;km² og teller 242&nbsp;700&nbsp;innbyggere (2002).

## Eksterne lenker
* Infoside
Chikan

**Chikan** (kinesisk: 赤坎区; pinyin: *Chìkǎn Qū*) er et bydistrikt i byprefekturet Zhanjiang i provinsen  Guangdong i Folkerepublikken  Kina. 

Chikan har et areal på 79&nbsp;km² og teller 220&nbsp;000&nbsp;innbyggere (2003). Det er sentrum og sete for lokalregjeringen for Zhanjiang.

## Eksterne lenker
* Infoside
Yu’an

**Yu'an** (kinesisk: 裕安区; pinyin: *Yù'ān Qū*) er et distrikt i byprefekturet Lu'an i provinsen Anhui i Folkerepublikken Kina. Det har et areal på 1&nbsp;526 km² og ca. 930&nbsp;000 innbyggere.

## Eksterne lenker
* Lokalregjeringens side
Lucheng

**Lucheng** kan være:

*Byfylket Lucheng (潞城) i byprefekturet Changzhi i provinsen Shanxi i Folkerepublikken Kina;
*Distriktet Lucheng (鹿城) i byprefekturet Wenzhou i provinsen Zhejiang i Kina.
Lucheng (Changzhi)

**Lucheng** (kinesisk: 潞城; pinyin: *Lùchéng*) er et byfylke i byprefekturet Changzhi i provinsen Shanxi i Folkerepublikken Kina. 

Befolkningen var på  innbyggere i 1999.

## Kulturminner
Yuanqitempelet (*Yuanqi si*, 原起寺) og Dragekongetempelet i landsbyen (*Dongyi longwang miao*, 东邑龙王庙) er oppførte på Folkerepublikken Kinas liste over kulturminner.

## Samferdsel
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

## Referanser


## Eksterne lenker
* Lokalregjeringens sider
Den norske tannlegeforenings Tidende

***Den norske tannlegeforenings Tidende***, eller bare ***Tidende***, ble grunnlagt i 1890 og er det eneste norske uavhengige fagtidsskrift for tannhelsepersonell. Tidsskriftet, som utgis av Den norske tannlegeforening (NTF), har som oppgave å presentere vitenskapelige artikler og fagstoff som ledd i etterutdanningen av tannleger. Det skal dessuten fungere som debattorgan og omtale helse-, og tannhelsepolitisk stoff samt stands- og foreningspolitisk stoff av interesse for tannleger og annet tannhelsepersonell.

De faglige artiklene i bladet er gjenstand for fagfellevurdering. Presentasjonen av det vitenskapelige stoffet følger retningslinjene fra International Committee of Medical Journal Editors.

Tidsskriftet utgis med 11 hefter per år. 

Tidsskriftet redigeres etter redaktørplakaten. *Den norske tannlegeforenings Tidende* parallellpubliseres åpent på internett kl. 0000 på utgivelsesdato.

## Eksterne lenker
* ''Den norske tannlegeforenings tidende''s nettsted
Enon

**Enon** er et amerikansk indie-band fra Brooklyn, New York. Det består av følgende band-medlemmer: John Schmersal (gitar/vokal), Toko Yasuda (bass/vokal) (ex Blonde Redhead) og Matt Schultz (trommer). Gruppen har gitt ut syv album, og er blitt kritikerfavoritter, særlig i indie-kretser.

## Diskografi
*1998 *Long Play*
*1999 *[[Believo!]]*
*2002 *[[High Society (Enon album)|High Society]]*
*2003 *[[Hocus Pocus (album)|Hocus Pocus]]*
*2004 *Onhold*
*2005 *[[Lost Marbles and Exploded Evidence]]* (compilation album + DVD set)
*2007 *[[Grass Geysers...Carbon Clouds]]*

### 7"

*1998 "Fly South"
*1999 "Motor Cross"
*2001 "Listen (While You Talk)"
*2001 "Marbles Explode"
*2001 "The Nightmare Of Atomic Men"
*2002   Enon [Self-Titled]
*2002 "Drowning Appointment"
*2003 "In This City"
*2003 "Evidence"
*2003 "Because Of You"
*2003 "Starcastic"

## Se også
*Blonde Redhead

## Kilder
* Allmusic.com Bio Enon

## Eksterne lenker
* 
*
Tetrametylammoniumhydroksid

**Tetrametylammoniumhydroksid** (TMAH) er en kvartær ammoniumforbindelse med kjemisk formel (CH3)4NOH.  Stoffet er mye brukt i halvlederindustrien til anisotrop etsing av silisium og som løsemiddel av organiske stoffer. Stoffet kommer i 3 varianter: vannfri, trihydrat og pentahydrat.

## Helsefare
TMAH er en sterk base og den er etsende dersom den kommer i kontakt med huden og øynene.  Stoffet kan kan lamme muskler og nerver og kan være dødelig selv i mindre doser.
Sykehuspartner

**Sykehuspartner HF** er et helseforetak som eies av Helse Sør-Øst. Sykehuspartner ble etablert i 2003 som felles tjenesteleverandør for hele det regionale helseforetaket innen områdene IKT, HR og innkjøp/logistikk. Avdelingen ble etablert som en egen virksomhet i tidligere Helse Sør.

Sykehuspartner leverer tjenester til Helse Sør-Øst. Sykehuspartner har som mål å redusere kostnadene til administrasjon, og frigjøre mest mulig ressurser til pasientbehandling. 

## Organisasjon
### Hovedkontor og filialer
Sykehuspartner har hovedkontor i Drammen, og avdelinger i Gjøvik (IKT), Lillehammer (IKT), Grimstad (HR, IKT og kundesenter), Porsgrunn (HR/IKT), Hamar (HR/IKT), Fredrikstad (HR/IKT) og Oslo (HR/IKT). 

### Antall ansatte
Sykehuspartner hadde i 2023 nærmere 1700 medarbeidere.

### Styreledere
* 2017-2020: Morten Thorkildsen
* 2020-2024: Herlof Nilssen
* 2024-: Terje Rootwelt

## Referanser


## Eksterne lenker
*